Rubinavas
Rubinavas – kaimas Šilalės rajono savivaldybėje, 3 km į pietvakarius nuo Šilalės, abiejuose Lokystos krantuose, bet didesnioji dalis yra kairiajame. Kaimo pašonėje, ant Lokystos upės kairiojo kranto stūkso Rubinavo piliakalnis, dar vadinamas Šarūnkalniu. Prie jo yra stovyklavietė. 650 m į vakarus nuo piliakalnio yra Rubinavo liepų alėja. Kitoje pusėje Lokystos yra Rubinavo dvarvietės liekanos, auga 9 maumedžiai ir 5 m apimties tuopa, užakę tvenkiniai.